# data[].attributes.body
Pengalaman Berasaskan Sekolah (PBS) yang saya jalani di SK Bandar Baru Bangi sangat bermakna dalam perjalanan saya sebagai bakal guru. Sepanjang tempoh ini, saya berpeluang memerhati pengajaran guru, membantu dalam aktiviti kokurikulum, dan berinteraksi dengan murid serta warga sekolah.

Saya belajar banyak perkara, termasuk cara guru mengurus bilik darjah, pendekatan pengajaran yang berkesan, dan kepentingan hubungan baik antara guru dan murid. Selain itu, pengalaman membantu dalam aktiviti luar kelas seperti kejohanan merentas desa juga membuka mata saya tentang peranan guru yang lebih luas. Say juga mencipta kenangan indah bersama warga sekolah semasa Sambutan Hari Raya yang diadakan di sekolah.

PBS memberi saya gambaran sebenar dunia pendidikan dan mengukuhkan lagi minat serta semangat saya untuk menjadi seorang pendidik yang berdedikasi.

# data[].attributes.body
membuka mata saya bagaimana menyampaikan pegajaran. Yg mana patut di ajar dahulu dan bagaimana cara nak mendekati murid-murid. Selain itu, memberikan saya latihan utk berckp dgn para pentadbir.

Kenangan manis di sini,dgn ada nya jamuan sambutan hri raya, mendekatkan saya dgn guru dan murid-murid. guru di sini sangat baik dan sangat membantu sewaktu PBS. Murid di sini sangat menghormati guru walapun saya hanya guru PBS. Pihak sekolah banyak membantu saya menyiapkan portfolio.

# data[].attributes.body
Sepanjang tempoh PBS ini, saya banyak didedahkan dengan realiti sebenar sebagai seorang guru. Tugas guru sekarang bukan sahaja mengajar, malah lebih lagi. PBS mengajar saya untuk lebih bersedia dan bertanggungjawab atas segala yang telah diamanahkan apabila bergelar seorang guru nanti.

PBS juga memberi gambaran sebenar kepada saya tentang sesi PdP di dalam kelas. Pembelajaran di IPG hanya fasa permukaan jika dibandingkan dengan situasi sebenar iaitu situasi dalam kelas dengan purata murid seramai 38-40 orang. Saya memerlukan ilmu pedagogi yang mantap untuk mempunyai strategi pengajaran yang berkesan. Saya juga perlu mempunyai teknik kawalan kelas yang bagus supaya murid terus fokus.

PBS juga mengajar saya bahawa guru merupakan profession yang memerlukan kita untuk berkomunikasi dengan ramai pihak. Bukan sahaja murid, malah dengan pentadbir, pihak PIBG, komuniti sekolah seperti pengawal keselamatan dan ibu bapa yang sentiasa ingin melibatkan diri dengan pendidikan anak-anak mereka.

# data[].attributes.body
Sepanjang pelaksanaan Pentaksiran Berasaskan Sekolah (PBS) di SK Dato’ Oon Jaafar, saya berpeluang menjalani pengalaman yang sangat bermakna dalam dunia pendidikan. Dari mengumpul dan mengemaskini maklumat hingga berinteraksi dengan warga sekolah, setiap detik menjadi sebuah pembelajaran berharga yang mengukuhkan pemahaman saya terhadap sistem pendidikan dan peranan seorang guru.

Di sekolah, saya bukan sahaja mendalami pelbagai aspek pengajaran tetapi juga memperoleh ilmu secara langsung melalui situasi yang berlaku dalam bilik darjah. Melihat bagaimana guru mengendalikan kelas secara efektif membuka peluang untuk saya mempelajari teknik dan strategi yang diperlukan dalam memastikan pembelajaran dapat berjalan dengan lancar.

# data[].attributes.body
Semasa saya menjalani PBS di SK Bandar Baru Bangi, saya telah diberi peluang untuk merasai suasana sebenar dunia pendidikan di sekolah rendah. Sekolah ini merupakan sebuah sekolah kluster yang aktif dengan pelbagai aktiviti kurikulum dan kokurikulum dan mempunyai guru-guru yang berdedikasi tinggi.

Antara pengalaman yang paling bermakna ialah ketika saya membantu pihak sekolah dalam menguruskan acara merentas desa. Saya telah diberi ruang untuk menjaga salah satu checkpoint dan memberi dorongan untuk murid terus berusaha berlari serta menjalankan aktiviti pengukuhan bersama murid. Ini memberi saya gambaran jelas tentang peranan sebenar seorang guru dalam menjalin hubungan yang baik antara murid dan guru serta pihak sekolah yang lain.

Selain itu, saya turut terlibat dalam aktiviti luar bilik darjah seperti Program Nilam, perhimpunan mingguan dan majlis sambutan hari raya. Melalui penglibatan ini, saya dapat melihat bagaimana pihak sekolah memupuk semangat kerjasama dan kepimpinan dalam kalangan murid. Guru-guru di SK Bandar Baru Bangi juga sentiasa memberi bimbingan dan dorongan kepada kami guru pelatih, menjadikan pengalaman ini sangat bermakna dan bermanfaat untuk persediaan menjadi pendidik kelak.

Secara keseluruhan, PBS di SK Bandar Baru Bangi telah membuka mata saya terhadap cabaran dan keindahan dunia pendidikan. Ia juga mengukuhkan semangat saya untuk menjadi seorang guru yang bukan sahaja menyampaikan ilmu, tetapi juga membentuk insan yang berakhlak mulia.

# data[].attributes.body
Alhamdulillah, saya diberi peluang untuk menjalani PBS di Sekolah Kebangsaan Dato' Onn Jaafar yang merupakan sekolah wawasan. Sepanjang tempoh PBS, saya telah merasai pengalaman sebenar sebagai seorang guru. Peranan guru yang bukan sahaja mendidik anak-anak murid, akan tetapi peranan guru dalam membentuk kemenjadian seorang murid daripada aspek penerapan nilai-nilai murni secara keseluruhan.

Selain itu, melalui sesi pemerhatian sesi pengajaran dan pembelajaran guru di sekolah tersebut juga telah memberikan saya gambaran awal tentang suasana dan persekitaran di bilik darjah. Kawalan murid semasa sesi pdp berlangsung sangat penting bagi pelancaran proses pdp. Interaksi dua hala yang berlangsung semasa pdp menjadikan lagi proses pengajaran lebih menarik dan bermakna.

Melalui PBS, saya diberi peluang untuk berinteraksi dengan pentadbir sekolah dan juga warga sekolah dalam proses untuk mendapatkan maklumat mengenai sistem pengurusan sekolah. Sejujurnya, interaksi seperti ini mampu meningkatkan kemahiran berkomunikasi saya.

PBS sedikit sebanyak telah membantu saya untuk membuat persiapan awal untuk pratikum. Saya juga berharap saya dan rakan-rakan dapat menjalani pratikum dengan lancar dan dipermudahkan segalanya.